סדרת ספרי עוץ
רשימת כרונולוגית של 14 ספרי עוץ המקוריים מאת ל. פרנק באום

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| עטיפת הספר | מספר | שם הספר בעברית | שם הספר המקורי | מאייר | שנה | מוציא לאור |
| --- | --- | --- | --- | --- | --- | --- |
|  | 1 | הקוסם מארץ עוץ | The Wonderful Wizard of Oz | ויליאם דנסלאו | 1900 | ג'ורג' מ. היל |
: ילדה צעירה מקנזס בשם דורותי נסחפת יחד עם כלבה טוטו על-גבי סופת ציקלון לארץ זרה ומופלאה בשם עוץ. בארץ עוץ דורותי פוגשת בדחליל, באיש פח ובאריה פחדן אשר מצטרפים אליה למסע לעבר עיר הברקת במטרה לפגוש את הקוסם על מנת שיוכל לעזור לה לחזור חזרה לביתה.
|  | 2 | ארץ עוץ המופלאה | The Marvelous Land of Oz | ג'ון ר. נייל | 1904 | ריילי ובריטון |
: טיפ הוא ילד יתום אשר גדל אצל מכשפה בשם מומבי בארץ הג'יליקנים שבצפון ארץ עוץ. טיפ מחליט לברוח מהאפוטרופוסית המרשעת שלו, בעזרת בובה בשם "ג'ק ראש דלעת" בעלת ראש דלעת וגוף מעץ (אשר התעורר לחיים בעזרת אבקת קסם שאותה גנב טיפ ממומבי), וסוס עץ אשר התעורר לחיים גם כן (מאותה האבקה). בהמשך העלילה טיפ מצטרף להרפתקה יחד עם הדחליל ואיש הפח. בהמשך מסתבר שטיפ הוא בעצם הנסיכה עוצמה, השליטה האמיתית של ארץ עוץ - מומבי הפכה אותה לבן על מנת שהיא לעולם לא תימצא. בסוף הסיפור גלינדה עוזרת לחבורה להשתלט מחדש על עיר הברקת והנסיכה עוצמה מקבלת את כס המלכות.
|  | 3 | עוצמה מעוץ | Ozma of Oz | ג'ון ר. נייל | 1907 | ריילי ובריטון |
: במהלך טיול לאוסטרליה אותו עורכת דורותי יחד עם הדוד הנרי, היא נסחפת למקום לא ידוע יחד עם תרנגולת צהובה בשם בילינה (Billina). השניים מגיעים לבסוף לארץ אב (EV) הגובלת במדבר הקטלני שגובל בארץ עוץ. יחד עם חבר מכני חדש בשם טיקטק (Tik-Tok), הם יוצאים להציל את משפחת המלוכה של ממלכת אב ממלך הננסים (נומים) הרשע. בעזרתה של הנסיכה עוצמה, לבסוף הם מצליחים לחזור לארץ עוץ. בסוף הסיפור דורותי חוזרת לאוסטרליה בעזרת חגורת הקסם של מלך הננסים.
|  | 4 | דורותי והקוסם בארץ עוץ | Dorothy and the Wizard in Oz | ג'ון ר. נייל | 1908 | ריילי ובריטון |
: בדרכה חזרה הביתה מאוסטרליה, דורותי עוצרת בקליפורניה כדי לפגוש בבן דודה זב. עקב רעידת אדמה שניהם נבלעים אל בטן האדמה ביחד עם הסוס של זב, ג'ים, והחתולה של דורותי, יוריקה. בבטן האדמה הקבוצה פוגשת בקוסם והחבורה יוצאת למסע לכיוון ארץ עוץ.
|  | 5 | הדרך לעוץ | The Road to Oz | ג'ון ר. נייל | 1909 | ריילי ובריטון |
: נווד פוגש את דורותי ומבקש ממנה שיראה לה את הדרך לבטרפילד. בדרכם הם פוגשים בנערה בשם פוליכרום, ובילד קטן בשם "בוטן המבריק" (בגלל שצבעו כשל בוטן). הארבעה עוברים הרפתקאות מוזרות בדרך לארץ עוץ.
|  | 6 | עיר האזמרגד של עוץ | The Emerald City of Oz | ג'ון ר. נייל | 1910 | ריילי ובריטון |
: דורותי, הדוד הנרי והדודה אמי עוברים לגור בארץ עוץ. בעוד המשפחה מטיילת בעיר הברקת, מלך הגמדים חופר מנהרות תת-קרקעיות מתחת למדבר לכיוון עיר הברקת במטרה לפלוש לעיר הברקת עם צבאו ולכבוש אותה.
|  | 7 | נערת-הטלאים מעוץ | The Patchwork Girl of Oz | ג'ון ר. נייל | 1913 | ריילי ובריטון |
: ילד מנצ'קיני בשם אוג'ו חייב למצוא תרופה כדי לשחרר את דודו נאנקי מאבקת קסמים שהפך אותו לפסל. בעזרתה של טוטי סמרטוטי, בובת טלאים שקמה לתחייה, אוג'ו עורך מסע בארץ עוץ כדי להציל את דודו.
|  | 8 | תיקתק מעוץ | Tik-Tok of Oz | ג'ון ר. נייל | 1914 | ריילי ובריטון |
: ספינה שעליה בטסי בובין, נערה מאוקלהומה והפרד שלה, האנק, עולה על שרטון בממלכת הוורד של עוץ. היא נתקלת באיש הפרוע, בנסיכת הוורדים, בנערת הקשת פוליכרום, בנסיכה המעוניינת לכבוש את עוץ כולה ובתיקתק עצמו  והחבורה מנסה לחלץ את אחיו של האיש הפרוע מציפורניו של מלך הננסים. הספר מבוסס על הצגה שמבוססת על הספר השלישי בסדרה.
|  | 9 | הדחליל מעוץ | The Scarecrow of Oz | ג'ון ר. נייל | 1915 | ריילי ובריטון |
: קפטן ביל וחברתו הקטנה טרוט מפליגים מקליפורניה כאשר סערה טורפת את ספינתם והם מגיעים לבסוף לממלכת מו אשר נמצאת בארץ עוץ. בעזרתו של הדחליל הם מצליחים להפיל את שלטונו של המלך קרול האכזרי מממלכת ג'ינקסלנד. קפטן ביל וטרוט הופיעו בעבר בשני רומנים נוספים אשר נכתבו על ידי באום - "The Sea Fairies" ו"Sky Island". עלילת הספר מבוססת בחלקו על עלילת סרט ראינוע משנת 1914 בשם "His Majesty, the Scarecrow of Oz".
|  | 10 | רינקיטינק בעוץ | Rinkitink in Oz | ג'ון ר. נייל | 1916 | ריילי ובריטון |
: הנסיך אינגה מפינגריה, המלך רינק טינק ושותפים יוצאים להרפתקאות בארץ הגמדים ולבסוף, ארץ עוץ. עלילת הספר מסתיים רק בארץ עוץ בסופו של הספר משום שבמקור ספר זה לא יועד להיכלל בסדרת ספרי עוץ, ומשום כך עלילת הספר שונתה כדי להתאימו לספרי עוץ רק בהמשך.
|  | 11 | הנסיכה האבודה של עוץ | The Lost Princess of Oz | ג'ון ר. נייל | 1917 | ריילי ובריטון |
: בעקבות היעלמותה של שליטת ארץ עוץ, הנסיכה עוצמה, נשלחים ארבעה צוותי חיפוש נשלחים לכל אחת מארבע המדינות של ארץ עוץ במטרה למצוא אותה. רוב עלילת הספר עוקבת אחר ניסיונותיהם של דורותי והקוסם למצוא אותה. בינתיים, טבחית העוגיות מגלה כי הקערה הקסומה שלה (בו היא אופה את העוגיות המפורסמות שלה) נגנבה. יחד עם אדם-צפרדע הם עוזבים את ההר של ארץ וינקי על מנת למצוא את הקערה.
|  | 12 | איש הפח מעוץ | The Tin Woodman of Oz | ג'ון ר. נייל | 1918 | ריילי ובריטון |
: איש הפח, ששמו האמיתי הוא ניק חוטב העצים, פוגש את הנערה המנצ'קינית בה היה מאוהב לפני שהפך לאיש פח. לצערו, יש לה אהבה חדשה והיא אינה מעוניינת בו. בעוד הוא מנסה לכבוש את ליבה מחדש, הוא מגלה איש פח נוסף, קפטן פייטר, ויצור דמוי המפלצת של פרנקנשטיין, צ'ופּפיט, שנוצר על ידי הנפח קו-קליפּ.
|  | 13 | הקסמים של ארץ עוץ | The Magic of Oz | ג'ון ר. נייל | 1919 | ריילי ולי |
: רוגדו, מלך הננסים לשעבר, מנסה שוב לכבוש את ארץ עוץ בעזרתו של ילד מנצ'קין בשם קיקי ארו. בינתיים, מגיע גם יום הולדתה של הנסיכה אוזמה, וכל תושבי ארץ עוץ מחפשים את המתנה הכי לא שגרתית אותה יוכלו להעניק לנסיכה הקטנה. ספר זה פורסם כחודש לאחר מותו של באום.
|  | 14 | גלינדה מעוץ | Glinda of Oz | ג'ון ר. נייל | 1920 | ריילי ולי |
: דורותי, עוצמה וגלינדה מנסות למנוע מלחמה בארץ ג'יליקין. זהו היה ספרו האחרון של באום בסדרת ספרי עוץ אשר פורסם רק לאחר מותו. רוב מבקרי הספרות מסכימים כי זהו הספר האפל ביותר בסדרת ספרי עוץ, ככל הנראה בשל מצבו הבריאותי המתדרדר של באום באותה העת.